Discord

Το Discord είναι πλατφόρμα VoIP ανταλλαγής μηνυμάτων και ψηφιακής διανομής που έχει σχεδιαστεί για τη δημιουργία κοινοτήτων. Οι χρήστες μπορούν να επικοινωνήσουν με φωνητικές κλήσεις, βιντεοκλήσεις, μηνύματα κειμένου, πολυμέσα και αρχεία σε ιδιωτικές συνομιλίες ή σε κοινότητες που ονομάζονται "διακομιστές". Οι διακομιστές περιέχουν κανάλια κειμένου και κανάλια ομιλίας. Το Discord διατίθεται σε Windows, macOS, Android, iOS, iPadOS, Linux και σε όλα τα προγράμματα περιήγησης ιστού. Από τις 21 Ιουλίου 2019, υπάρχουν πάνω από 250 εκατομμύρια ενεργοί χρήστες 

 Χαρακτηριστικά 
Το Discord ξεκίνησε τα Stage Channels τον Μάιο του 2021, μια λειτουργία παρόμοια με το Clubhouse που επιτρέπει ζωντανά, εποπτευόμενα κανάλια, για ακουστικές συνομιλίες, συζητήσεις και άλλες χρήσεις, τα οποία μπορούν περαιτέρω να πραγματοποιηθούν μόνο σε προσκεκλημένους ή χρήστες με εισιτήριο. Παράλληλα, οι χρήστες μπορούν να αναζητήσουν σχετικά ανοιχτά κανάλια Stage για τα ενδιαφέροντά τους μέσω ενός εργαλείου Stage Discovery.

 Κανάλια 
Τα κανάλια διακρίνονται σε δυο κατηγορίες: ομιλίας και κειμένου. Η ορατότητα και η πρόσβαση σε κανάλια μπορούν να προσαρμοστούν για να περιορίσουν την πρόσβαση από συγκεκριμένους χρήστες (διαχειριστές, ρόλους υψηλής κατάταξης), για παράδειγμα, η σήμανση ενός καναλιού "NSFW" (Not Safe For Work) απαιτεί από τους θεατές να επιβεβαιώσουν ότι είναι άνω των 18 ετών και επιθυμούν να δουν τέτοιο περιεχόμενο.

Τα κανάλια κειμένου υποστηρίζουν κάποιο εμπλουτισμένο κείμενο μέσω ενός υποσυνόλου της σύνταξης Markdown. Μπορούν επίσης να χρησιμοποιηθούν μπλοκ κώδικα με ειδική γλώσσα.

Στα κανάλια ομιλίας, οι χρηστές μπορούν να συνομιλούν μιλώντας. Στο καθένα υπάρχει ένα συγκεκριμένο όριο χρηστών όπου ορίζεται από μία μερίδα χρηστών. Κάποια μπορούν να είναι κλειδωμένα για μερικούς χρήστες, αυτό και πάλι εξαρτάται από ρόλους υψηλής κατάταξης.

Ρόλοι
Ένας διακομιστής μπορεί να περιλαμβάνει κάποιους ρόλους. Αυτοί κατανέμονται στους χρήστες και ορίζουν τις δυνατότητες του χρήστη στον server (για παράδειγμα, αν μπορεί να επεξεργάζεται τις ρυθμίσεις ή αν έχει δυνατότητα αποστολής μηνύματος σε ένα κανάλι). Ύστερα, γίνεται σε ένα κανάλι, οι ικανότητες ενός ρόλου να μεταβληθούν.

 Ιδέα και ανάπτυξη 
Η εφαρμογή Discord σχεδιάστηκε για χρήση κατά τη διάρκεια βιντεοπαιχνιδιών, κυρίως για επικοινωνία. Ωστόσο, το Discord προσφέρει επίσης δυνατότητα φωνητικών και βιντεοκλήσεων, καθώς και επιπλέον επιλογή κοινής χρήσης ολόκληρης της οθόνης ή μεμονωμένων παραθύρων. Η υπηρεσία βασίζεται σε ένα μοντέλο μόνιμων εικονικών χώρων, εντός των οποίων οι χρήστες ανταλλάσσουν μηνύματα, συνδέονται σε φωνητικά και βιντεο-κανάλια, δημοσιεύουν αρχεία πολυμέσων και διαχειρίζονται την πρόσβαση μέσω ρόλων και αδειών. Η ιδέα του Discord προήλθε από τον Τζέισον Σίτρον (γεν. 1984), ιδρυτή του OpenFeint, μιας κοινωνικής πλατφόρμας για παιχνίδια κινητών, και από τον Στανισλάβ Βισνέφσκι, ιδρυτή του Guildwork, μιας ακόμη κοινωνικής πλατφόρμας παιχνιδιών. Ο Σίτρον πούλησε το OpenFeint στην εταιρεία GREE για 104 εκατομμύρια δολάρια το 2011, και μαζί ίδρυσαν την Hammer & Chisel, στούντιο ανάπτυξης παιχνιδιών, το 2012. Το πρώτο τους προϊόν ήταν το Fates Forever, που κυκλοφόρησε το 2014, το οποίο ο Σίτρον θεωρούσε το πρώτο παιχνίδι MOBA σε κινητές πλατφόρμες, αλλά δεν γνώρισε εμπορική επιτυχία.

Κατά τον Σίτρον, κατά την ανάπτυξη παρατήρησε πόσο δύσκολη ήταν για την ομάδα του η οργάνωση τακτικών σε παιχνίδια όπως τα Final Fantasy XIV και League of Legends, χρησιμοποιώντας τα διαθέσιμα προγράμματα φωνητικής επικοινωνίας μέσω IP (VoIP). Αυτό οδήγησε στην ανάπτυξη μιας υπηρεσίας συνομιλίας προσανατολισμένης στην ευχρηστία με ελάχιστη επίπτωση στην απόδοση.

Η Hammer & Chisel έλαβε επιπρόσθετη χρηματοδότηση για την ανάπτυξη του Discord από τη θερμοκοιτίδα YouWeb 9+, που επίσης χρηματοδότησε την Hammer & Chisel, καθώς και από τις Benchmark Capital και Tencent.

Το Discord περιλαμβάνει σχεδόν όλες τις λειτουργίες που προσφέρουν άλλες πλατφόρμες, όπως το Skype ή το TeamSpeak. Για παράδειγμα, μπορούν να δημιουργούνται δωρεάν δημόσιοι «διακομιστές» με φωνητικά και κειμενικά κανάλια. Ο όρος «διακομιστής» εδώ αναφέρεται τόσο σε ένα σύνολο ρόλων με διάφορα δικαιώματα πρόσβασης που οι διαχειριστές μπορούν να αναθέσουν στους χρήστες, όσο και στα κανάλια επικοινωνίας που χρησιμοποιεί η κοινότητα.

Όλα τα δεδομένα μεταφέρονται μέσω των διακομιστών της Discord Inc., προκειμένου να αποτραπεί η αποκάλυψη διευθύνσεων IP σε άλλους χρήστες, καθώς αυτό εγκυμονεί κινδύνους επιθέσεων, όπως επίθεση DDoS. Δεδομένου ότι όλα τα δεδομένα βρίσκονται σε ένα κεντρικό σημείο, είναι δυνατή η πρόσβαση σε αυτά από οποιαδήποτε συσκευή. Το Discord μπορεί να χρησιμοποιηθεί σε Windows, macOS, Linux, Android, iOS και μέσω προγράμματος περιήγησης στο web.

Η Hammer & Chisel χρησιμοποιεί την πλατφόρμα Google Cloud Platform για το Discord, εφαρμόζοντας ειδικά σχεδιασμένο λογισμικό RAID για αύξηση της ταχύτητας ανάκτησης δεδομένων διατηρώντας παράλληλα την ανθεκτικότητα.

 Παραπομπές 

Κατηγορία:Instant messengers